Kessu oja

Kessu oja ehk Ahioja on oja Saaremaal Kärla vallas Kärla alevikus, Mätasselja ja Kuuse külas ning Saaremaa vallas Viki külas.

Oja algab Saaremaa keskkõrgustiku idanõlvalt Viki külast Lagenõmme karjäärist idas ning suubub Kärlal paremalt Kärla jõkke (11 km suudmest). Pidev vool on oja ülemjooksul vaid Mätasselja kurisuteni, selles osas kannab ta Ahioja nime. Kuusiku (Raabukse) metsavahikohast ülesvoolu on oja metsakuivenduskraav. Mätasselja kurisutest edasi voolab oja vaid kõrgvee ajal. Mätasselja kurisute ja Kärla karstiala vahelises lõigus on oja kunstlikus voolusängis Kuressaare–Kihelkonna tee edelapoolses kraavis. Oja alamjooksu pärast Kärla karstiala nimetatakse Kessu ojaks.

Kategooria:Saaremaa valla veekogud
Kategooria:Saare maakonna jõed